Qvoniam quidam Priorum non attendentes quod scriptum est. Non dominantes in clero, sed forma facti gregi, æquo remissius viuunt,  ex leui occasione, fratrum communione relicta, extra refectorium comedunt,  nullo tempore in Dormitorio iacent. Statuimus vt Prior semper in refectorio cum fratribus edat, nisi pro euidenti necessitate vel infirmitate, vel magnorum hospitum reuerentia extra refectorium vesci compellatur, quia dum Priores in Cameris epulantur, plus ipsi  sui seruientes, quam cæteri fratres absumunt. In Aduentu  a Septuagesimæ principio vsque ad Pascha, saltem in dormitorio iaceant, nisi frequentius ibidem voluerint de sua voluntate iacere. Ex hoc enim  ipsis maius testimonium honestatis,  fratribus amplior prouenit disciplina. Cum autem ob causas prædictas contigerit illos extra refectorium comedere, aliquos de illis assumant, qui assidui in Conuentu, non obedientiarios, qui raro in Conuentu inueniuntur,  paucis seruientibus sint contenti, qui ea quæ debentur pauperibus, non absportent.